sagorsarker/bangla-wikipedia huggingface dataset:
রেসলম্যানিয়া ২৯

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত ঊনত্রিংশ অনুষ্ঠান ছিল। এই অনুষ্ঠানটি ২০১৩ সালের ৭ই এপ্রিল তারিখে মার্কিন যুক্তরাষ্ট্রের নিউ জার্সির পূর্ব রাদারফোর্ডের মেটলাইফ স্টেডিয়ামে অনুষ্ঠিত হয়েছে।
প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে জন সিনা ডাব্লিউডাব্লিউই চ্যাম্পিয়নশিপ ম্যাচে দ্য রককে পরাজিত করেছে। অন্যান্য শীর্ষস্থানীয় ম্যাচে, আলবের্তো দেল রিও ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য আয়োজিত একক ম্যাচে জ্যাক সোয়েগারকে এবং নো হোল্ডস বারড ম্যাচে ট্রিপল এইচ ব্রক লেজনারকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
২০১৩ সালের এই অনুষ্ঠানটি রেসলম্যানিয়া কালানুক্রমিকের ঊনত্রিংশ অনুষ্ঠান ছিল, যা ৭ই এপ্রিল তারিখে মার্কিন যুক্তরাষ্ট্রের নিউ জার্সির পূর্ব রাদারফোর্ডের মেটলাইফ স্টেডিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।
২০১৩ সালের ২৯শে জানুয়ারি তারিখে অনুষ্ঠিত রয়্যাল রাম্বলের মূল ম্যাচে জন সিনা সর্বশেষ রাইব্যাককে নিষ্কাশন করার মাধ্যমে ম্যাচটি জয়লাভ করেছিল, এর মাধ্যমে তিনি একই বছরের রেসলম্যানিয়ায় একটি চ্যাম্পিয়নশিপ ম্যাচে প্রতিদ্বন্দ্বিতা করার সুযোগ অর্জন করেছিলেন। এর ফলস্বরূপ জন সিনা এই অনুষ্ঠানে ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে দ্য রকের মুখোমুখি হয়েছেন।
আল-আজহারের প্রধান ইমাম

আল-আজহারের প্রধান ইমাম (), যিনি আল-আজহারের প্রধান শেখ () নামেও পরিচিত, মিশরের একটি মর্যাদাপূর্ণ এবং বিশিষ্ট সরকারী উপাধি। বর্তমানে আহমাদ আল-তায়িব এই পদে রয়েছেন। কিছু মুসলমান তাকে সুন্নি ইসলামিক চিন্তাধারা এবং ইসলামিক আইনশাস্ত্রের সর্বোচ্চ কর্তৃপক্ষ হিসেবে বিবেচনা করে এবং তিনি বিশ্বব্যাপী ধর্মতাত্ত্বিক আশ'আরি এবং মাতুরিদি ঐতিহ্যের অনুসারীদের উপর ব্যাপক প্রভাব বিস্তার করেছে। আল-আজহারের প্রধান ইমাম বলতে বোঝায় আল-আজহার মসজিদের প্রধান ব্যক্তিত্বকে, এবং বর্ধিতাংশে আল-আজহার বিশ্ববিদ্যালয়। এছাড়াও মিশরের প্রধান মুফতি সরকারী ধর্মীয় বিষয়গুলির জন্য দায়িত্বপ্রাপ্ত।
ওয়ালি গ্রাউট

আর্থার থিওডর ওয়ালেস (ওয়ালি) গ্রাউট (; জন্ম: ২০ মার্চ, ১৯২৭ - মৃত্যু: ৯ নভেম্বর, ১৯৬৮) কুইন্সল্যান্ডের ম্যাককে এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৭ থেকে ১৯৬৬ মেয়াদে অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষণের দায়িত্বে ছিলেন। পাশাপাশি ডানহাতে ব্যাটিংয়ে পারদর্শীতা দেখিয়েছেন। ঘরোয়া প্রথম-শ্রেণীর ক্রিকেটে কুইন্সল্যান্ড বুলসের প্রতিনিধিত্ব করেন ‘দ্য ভয়েস’ ডাকনামে পরিচিত ওয়ালি গ্রাউট।
অনেক বছর কুইন্সল্যান্ড রাজ্য দলে খেলে ডন টলনের সহকারীর ভূমিকায় অবতীর্ণ হয়েছেন। নিয়মিত উইকেট-রক্ষক হিসেবে দলে পাকাপোক্ত করতে ব্যর্থ হন। ১৯৬০ সালে ব্রিসবেনে অনুষ্ঠিত শেফিল্ড শিল্ডের খেলায় পশ্চিম অস্ট্রেলিয়ার বিপক্ষে এক ইনিংসে ৮ ক্যাচ নেন। এরফলে এটি বিশ্বরেকর্ডে পরিণত হয়।
সমগ্র খেলোয়াড়ী জীবনে ৫১ টেস্টে অংশ নিয়েছেন। ওয়ান্ডেরার্স স্টেডিয়ামে দক্ষিণ আফ্রিকার বিপক্ষে তার টেস্ট অভিষেক ঘটে। ঐ টেস্টের দ্বিতীয় ইনিংসে উইকেটের পিছনে অবস্থান করে ছয় ব্যাটসম্যানকে আউটে সহায়তা করে রেকর্ড গড়েন। যে সকল সিরিজে তিনি অংশ নিয়েছেন, কোন সিরিজেই অস্ট্রেলিয়া কখনো হারেনি।
খেলোয়াড়ী জীবন শেষ করার মাত্র তিন বছর পর হৃদযন্ত্র ক্রিয়া বন্ধ হয়ে তার আকস্মিক দেহাবসান ঘটে।
২৭ জানুয়ারি, ২০১৬ তারিখে জেফ থমসনের সাথে তাকেও অস্ট্রেলীয় ক্রিকেট হল অব ফেমে অন্তর্ভুক্ত করা হয়।
ফাসিক

ফাসিক () একটি আরবি শব্দ, যার দ্বারা ইসলামিক আইন ভঙ্গকারী ব্যক্তিকে বোঝানো হয়। একজন ফাসিক ব্যক্তিকে অবিশ্বাসযোগ্য হিসেবে বিবেচনা করা হয় এবং ইসলামিক আদালতে একজন ফাসিক ব্যক্তির সাক্ষ্য গ্রহণ করা হয় না। আরবি "ফাসিক" এবং "ফিসক" শব্দ দুটি অনেক সময় "অধার্মিক", "লঘু পাপী", "দুশ্চরিত্র" প্রভৃতি বোঝাতেও ব্যবহৃত হয়।
"ফাসিক" শব্দটি এসেছে আরবি "ফিসক" () শব্দ হতে, যার অর্থ "চুক্তিভঙ্গ করা" বা "বের হয়ে যাওয়া"।
ইরানের ধর্মীয় নেতা আয়াতুল্লাহ খোমেইনি ১৯৭৯ সালের ইরানি বিপ্লবের সময় ইরানের শাহ্‌ এবং সাদ্দাম হোসেন উভয়কেই "ফাসিক" হিসেবে ঘোষণা করেন।
সুবর্ণরেখা নদী

সুবর্ণরেখা নদী রাঁচির কাছ থেকে উৎপন্ন হয়ে ঝাড়খণ্ড, পশ্চিমবঙ্গ ও ঊড়িষ্যার রাজ্যের মধ্য দিয়ে প্রবাহিত হয়ে ঊড়িষার তালসারির কাছে বঙ্গোপসাগরে মিলিত হয়েছে।
এই নদীতীরের বালুচরে অনেক সময় স্বর্ণরেণু পাওয়া যায়। সেই কারণে নদীটিকে সুবর্ণরেখা বলা হয়, অর্থাৎ সোনার রেখা। বহু মানুষ নদীর বালি ছেঁকে সোনা অন্বেষন করেন। মূলত এভাবেও অনেক পরিবার জীবিকা নির্বাহ করে।
নদীটি রাঁচির কাছে হুডু জলপ্রপাত থেকে উৎপন্ন হয়ে ঝাড়খণ্ডের সিঙভূম জেলা দিয়ে পশ্চিমবঙ্গের পশ্চিম মেদিনীপুর (পূর্ব) ঝাড়গ্রাম (বর্তমান) জেলা হয়ে ওডিশায় প্রবেশ করে। এরপর এটি বঙ্গোপসাগরে মেশে। এই নদীর মোট দৈর্ঘ্য হল ৩৯৫ কিমি।
রাঁচির কাছে এই হুড্রু বা হুডু জলপ্রপাতটি অবস্থিত । এখানে প্রতিবছর বহু পর্যটক এই জলপ্রপাতটির সৌন্দর্য উপভোগ করতে আসে। এটি রাঁচি তথা ঝাড়খণ্ডের বিখ্যাত একটি পর্যটন কেন্দ্র। সুবর্ণরেখা নদীর তীরে তাম্র খনি শহর ঘাটশিলা অপর একটি পরিচিত পর্যটন স্থান।
মথুরা পেড়ে

মথুরা পেড়ে হচ্ছে একটি উত্তর ভারতীয় মিষ্টি খাদ্যের পদ যার উৎপত্তি ভারতের মথুরায়।উত্তর ভারতে মিষ্টি খোয়া বা মেওয়া থেকে প্রস্তুত করা হয় পেড়া হচ্ছে একটা মেওয়া মিষ্টির প্রকারভেদ। মথুরা পেড়ে ভারতে এতোই প্রসিদ্ধ যে লোকমুখে একটা কথা আছে “মথুরা কা পেড়া অউ ছত্তিসগড় কা খেড়া”। পেড়ার জন্য মথুরা একটি ট্রেডমার্ক হিসেবে ব্যবহৃত হয়। ভ্রমণকালে, মথুরার পেড়ে, মেওয়া ভাতি পেড়ে এবং রপ্তানিযোগ্য বিশেষ পেড়ে দর্শনার্থীদের আকৃষ্ট করে। এই মিষ্টি খাদ্যের পদ ভারতের ভৌগোলিক অস্তিত্বের ইঙ্গিত দেয়।
কৃষ্ণের জন্মভুমি মথুরায় জনপ্রিয় প্রসাদ হিসেবে মথুরার পেড়ে বিতরণ করা হয়। টাটকা মেওয়া, চিনি, দুধ এবং ঘি সাথে অতিরিক্ত স্বাদের জন্য এলাচ একত্রে রান্না করে এটি তৈরি করা হয়। পেড়ার স্বাদ ছাড়া জন্মাষ্টমী যেন ভারতে অপূর্ণ থেকে যায়। প্রতি বছর এই দিনে পেড়া তৈরি করা হয় কৃষ্ণার নামে উৎসর্গ করতে এবং উপবাস ভাঙ্গতে।
মথুরার বাইরে ও ভারতের অন্যান্য পর্যটন শহরে, মথুরার পেড়ে, আগ্রার পিঠা এবং মনেরের লাড্ডুর মতোই জনপ্রিয়।
গুগল যখন পরবৰ্তী এন্ড্রয়ড সংস্করণের নাম ভারতীয় মিষ্টি/মিঠাইর নামে নামাকরণ করবে বলে ঘোষণা করেছিল,বিভিন্ন পরামৰ্শিত নামের ভিতর মথুরা পেড়াও ছিল। কিন্তু ভারত সরকার কোনো একটা নাম সঠিকভাবে নিৰ্বাচন করতে না পাড়ায় গুগল উক্ত প্ৰস্তাবটি ২০১৮ সাল পর্যন্ত পিছিয়ে দেয়।
ভারতীয় লোকসাহিত্যে ও মথুরার পেড়ের স্বাদ দেখতে পাওয়া যায়।"মথুরা কা পেড়ে মোহে লাও, খিলাওে জি..."( সে আমাকে মথুরার পেড়ে খেতে দিল) সন্দ পূজন গীতে ভারতে এটি খুব জনপ্রিয়।
সারা বেরনার্ত

সারা বেরনার্ত (; জন্ম অঁরিয়েত-রোজিন বেরনার্ত, ২২ অক্টোবর ১৮৪৪ - ২৬ মার্চ ১৯২৩) ছিলেন একজন ফরাসি মঞ্চ এবং চলচ্চিত্র অভিনেত্রী। তাকে বলা হতো “বিশ্বের সর্বকালের সবচেয়ে বিখ্যাত অভিনেত্রী”। বেরনার্ত ১৮৭০-এর দশকে মঞ্চে অভিনয়ের মাধ্যমে খ্যাতি অর্জন করেন। তার অভিনীত উল্লেখযোগ্য কয়েকটি নাটক হল আলেকসঁন্দ্র দ্যুমা ফিসের "লা দাম আয়ো কামিলিয়া", ভিক্টর হুগোর "রুই ব্লা", ভিক্তোরিয়েঁ সারদুর "ফেদোরা" ও "লা তোসকা" এবং এদমোঁ রোসতাঁর "লাইগ্লোঁ"। তিনি কয়েকটি মঞ্চনাটক নিয়ে বিশ্বব্যাপী সফর করেন। পরবর্তী কালে তিনি সর্বপ্রথম নির্মিত কয়েকটি চলচ্চিত্রে অভিনয় করেন।
অঁরিয়েত-রোজিন বেরনার্ত ১৮৪৪ সালের ২২ বা ২৩শে অক্টোবর প্যারিসের লাতিন বিভাগের ৫ র‍্যু দ্য লেকোল-দ্য-মেদিসিনে জন্মগ্রহণ করেন। তিনি জুদিত বেরনার্তের বিবাহ-বহির্ভূত সন্তান। জুদিত জুলি নামে এবং ফরাসিতে ইউল নামেও পরিচিত ছিলেন। তিনি একজন ওলন্দাজ ইহুদি গণিকা ছিলেন, যার খদ্দের ছিল মূলত ধনাট্য ও উচ্চবিত্ত শ্রেণির ব্যক্তিবর্গ। সারার পিতার নাম নথিভুক্ত হয়নি। কয়েকটি সূত্র অনুসারে, তার পিতা সম্ভবত ল্য হাভ্রের কোন ধনী বণিকের পুত্র ছিলেন। বেরনার্ত পরবর্তী কালে বলেন যে তার পিতার পরিবার তার শিক্ষার খরচ বহন করেছিল, ক্যাথলিক হিসেবে অভিসিঞ্চনের জন্য বলেছিল এবং তার বয়োকালীন খরচ মিটানোর জন্য বিপুল অর্থ দিয়ে গিয়েছিল। তার মাতা তার কাজে প্রায়ই বাইরে থাকতেন এবং তার কন্যার খেয়াল রাখতে পারতেন না। তিনি বেরনার্তকে ব্রিটানিতে এবং পরে প্যারিসের নিকটবর্তী নোইলি-সুর-সিনে এক কুটিরে এক সেবিকা কাছে রেখে যেতেন।
৮৮তম একাডেমি পুরস্কার

৮৮তম একাডেমি পুরস্কার, ২০১৫-এর সেরা চলচ্চিত্রসমূহকে সম্মাননা প্রদান করতে একাডেমি অব মোশন পিকচার আর্টস অ্যান্ড সায়েন্সেস (এএমপিএএস) কর্তৃক উপস্থাপিত একটি অনুষ্ঠান যা ফেব্রুয়ারি ২৮, ২০১৬ সালে লস অ্যাঞ্জেলেসে হলিউডের ডলবি থিয়েটারে ৫:৩০ অপরাহ্ণ পিএসটি / ৮:৩০ অপরাহ্ণ ইএসটি সময়ে অনুষ্ঠিত হবে। অনুষ্ঠানের সময় একাডেমি অব মোশন পিকচার আর্টস অ্যান্ড সায়েন্সেস সর্বমোট ২৪টি বিষয়শ্রেণীতে একাডেমি পুরস্কার (সাধারণভাবে অস্কার হিসাবে উল্লেখ করা হয়েছে) প্রদান করা হয়। অনুষ্ঠানটি ডেভিড হিল এবং রিগন্যাল্ড হুডলিনের প্রযোজনায় এবং ক্রিস রকের উপস্থাপনায় মার্কিন যুক্তরাষ্ট্রে এবিসি টেলিভিশনের মাধ্যমে সম্প্রচারিত হয়। ক্রিস রক অবশ্য ৭৭তম একাডেমি পুরস্কার অনুষ্ঠানেরও একজন উপস্থাপক ছিলেন।
পুরস্কার প্রাপ্তদের প্রথমে রাখা হয়েছে এবং গাঢ় অক্ষরে লেখা তাছাড়া নামের পাশে দুইটি দাগ() আছে।
রায়ান ক্যাম্পবেল

রায়ান জন ক্যাম্পবেল (; জন্ম: ৭ ফেব্রুয়ারি, ১৯৭২) পার্থে জন্মগ্রহণকারী অস্ট্রেলিয়ার বিশিষ্ট আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে একদিনের আন্তর্জাতিকে অংশ নিয়েছেন তিনি। এছাড়াও তিনি হংকং ক্রিকেট দলের পক্ষে খেলেছিলেন। 'ক্যাম্বো' ডাকনামে পরিচিত রায়ান ক্যাম্পবেল দলে মূলতঃ উইকেট-রক্ষকের দায়িত্ব পালন করেছেন। আক্রমণধর্মী ব্যাটসম্যান হিসেবে তার পরিচিতি রয়েছে। বর্তমানে নেদারল্যান্ডস ক্রিকেট দলে কোচের দায়িত্বে রয়েছেন।
১৯৯৪ সালে অস্ট্রেলিয়ান ক্রিকেট একাডেমিতে অন্তর্ভুক্ত হন। একাডেমি দলের পক্ষে এপ্রিল, ১৯৯৫ সালে প্রথম-শ্রেণীর ক্রিকেটে নিউজিল্যান্ড ক্রিকেট একাডেমির বিরুদ্ধে খেলেন। ১৯৯৫-৯৬ মৌসুমে পশ্চিম অস্ট্রেলিয়ার পক্ষে ক্যাম্পবেলের অভিষেক ঘটে। ফেব্রুয়ারি, ১৯৯৬ সালে জাতীয় একদিনের প্রতিযোগিতা হিসেবে মার্কেন্টাইল মিউচুয়াল কাপে তার এ সুযোগ ঘটে। মূলতঃ বিশেষজ্ঞ ব্যাটসম্যান হিসেবে অংশ নেন ও অ্যাডাম গিলক্রিস্ট উইকেট-রক্ষণের দায়িত্বে থাকেন। কিন্তু, ১৯৯০-এর দশকের শেষার্ধে গিলক্রিস্টকে জাতীয় দলে অন্তর্ভুক্ত করা হলে তিনি তার স্থলাভিষিক্ত হন। ১৯৯৭-৯৮ মৌসুমে অস্ট্রেলিয়া এ দলের পক্ষে প্রথমবারের মতো খেলেন ও দলের সাথে আয়ারল্যান্ড এবং স্কটল্যান্ড সফরে যান। ১৯৯৮ সালের শেষদিকে অস্ট্রেলিয়া এ দলের পক্ষে বড়দের বিপক্ষে অনুষ্ঠিত খেলায় মাইকেল স্ল্যাটারকে নিয়ে ব্যাটিং উদ্বোধনে নেমেছিলেন। সর্বশেষ ২০০৫—০৬ মৌসুমে লুক রঙ্কির পরিবর্তে পশ্চিম অস্ট্রেলিয়ার পক্ষে খেলেছিলেন।
২০০২ সালে অস্ট্রেলিয়া দলের পক্ষে কেবলমাত্র দু'টি একদিনের আন্তর্জাতিকে খেলার সুযোগ পেয়েছেন তিনি। জানুয়ারি, ২০০২ সালে নিউজিল্যান্ডের বিপক্ষে একদিনের আন্তর্জাতিকে অভিষেক ঘটে তার। নিউজিল্যান্ডের ইনিংসে শেন ওয়ার্নের বলে মার্ক রিচার্ডসনকে স্ট্যাম্পিং করেন। পরবর্তীতে মার্ক ওয়াহের সাথে ব্যাটিং উদ্বোধনে নামেন ও ৫২ বলে ৩৮ রান তোলেন। এরপর ড্যানিয়েল ভেট্টোরির বলে আউট হন। এরপর একই বছরের ডিসেম্বরে শ্রীলঙ্কার বিপক্ষে অন্য আরেকটি আন্তর্জাতিকে অংশ নেন। ছয় নম্বরে ব্যাটিংয়ে নেমে ১৮ বলে ১৬ রান সংগ্রহ করেন তিনি। উভয়ক্ষেত্রেই তিনি গিলক্রিস্টের পরিবর্তে অংশ নেন।
অস্ট্রেলিয়ায় ঘরোয়া ক্রিকেটকে বিদায় জানিয়ে প্রচারমাধ্যমে জড়িয়ে পড়েন, রেডিওতে ক্রীড়া উপস্থাপক ও টেলিভিশনে ক্রিকেট ধারাভাষ্যকারের ভূমিকায় অবতীর্ণ হন। ২০০৮ সালে অনুমতিবিহীন ইন্ডিয়ান ক্রিকেট লিগে (আইসিএল) আহমেদাবাদ রকেটসের পক্ষে এক মৌসুম খেলেন। এপ্রিল, ২০১২ সালে হংকংয়ে পাড়ি জমান। সেখানে তিনি কাউলুন দলের পক্ষে খেলোয়াড় ও কোচের দায়িত্বে থাকেন। ২০১৬ সালে ৪৩ বছর বয়সে ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে হংকং দলের সদস্য মনোনীত হন তিনি।
হানা ক্যাথেরিন মুলেন্স

হানা ক্যাথেরিন মুলেন্স () (১৮২৬-১৮৬৩) একজন সুইস নারী ছিলেন যিনি বাংলা ভাষায় প্রথম উপন্যাস রচনা করেন বলে দাবী করা হয়ে থাকে।
হানা ক্যাথেরিন মুলেন্সের পিতা ফ্রাঁসোয়া ল্যাক্রোইক্স একজন সুইস পাদ্রী ছিলেন, যিনি ১৮২১ খ্রিষ্টাব্দে লন্ডন মিশনারি সোসাইটির তরফে খ্রিস্টধর্ম প্রচারের উদ্দেশ্যে ভারতের চুঁচুড়া যাত্রা করেন। বাড়ীর কর্মচারীদের নিকট হতে হানা বাংলা ভাষা শেখেন এবং মাত্র বারো বছর বয়সে কলকাতা শহরের একটি সদ্যপ্রতিষ্ঠিত বিদ্যালয়ে তিনি এই ভাষা সম্বন্ধে শিক্ষা প্রদান করেন। ১৮৪৫ খ্রিষ্টাব্দে জে. মুলেন্স নামক এক ব্যক্তির সাথে তার বিবাহ হয়।
১৮৫২ খ্রিষ্টাব্দে তিনি বাঙ্গালী খ্রিস্টান মহিলাদের জীবন নিয়ে নামক একটি বাংলা গ্রন্থ রচনা করেন। বাংলা ভাষার প্রথম উপন্যাস হিসেবে পরিচিত প্যারীচাঁদ মিত্র রচিত আলালের ঘরে দুলাল গ্রন্থ প্রকাশের ছয় বছর পূর্বে এই গ্রন্থ রচিত হয়। অনেকের নিকট ভবানীচরণ বন্দ্যোপাধ্যায় দ্বারা ১৮২৫ খ্রিষ্টাব্দে রচিত নববাবুবিলাস গ্রন্থটি প্রথম বাংলা উপন্যাস হিসেবে গণ্য হলেও, অন্যেরা এটিকে গল্প বলে গণ্য করেন। ফুলমণি ও করুণার বিবরণ সম্বন্ধেও একই মত প্রচলিত রয়েছে।
এছাড়া হানা "দ্য মিশনারি অন দ্য গ্যাঞ্জেস অর হোয়াট ইজ ক্রিশ্চানিটি" () এবং "লাইফ বাই দ্য গ্যাঞ্জেস, অর, ফেইথ অ্যাণ্ড ভিক্টরি" () নামে দুইটি ইংরেজি গ্রন্থ রচনা করেন।
আইসিসি বিশ্ব টুয়েন্টি২০ প্রতিযোগিতার ইতিহাস

আইসিসি বিশ্ব টুয়েন্টি২০ প্রতিযোগিতার ইতিহাস তেমন দীর্ঘদিনের নয়। ২০০৭ সালে প্রথমবারের মতো আইসিসি বিশ্ব টুয়েন্টি২০ প্রতিযোগিতা অনুষ্ঠিত হয়। প্রথমে সিদ্ধান্ত নেয়া হয়েছিল যে, প্রতি দুই বছর অন্তর প্রতিযোগিতাটি অনুষ্ঠিত হবে। কোন কারণে আইসিসি ক্রিকেট বিশ্বকাপ একই বছরে গড়ালে এ প্রতিযোগিতাটি এর পূর্বের বছর আয়োজনের ব্যবস্থা করা হবে।
প্রথম আইসিসি বিশ্ব টুয়েন্টি২০ প্রতিযোগিতা ২০০৭ সালে দক্ষিণ আফ্রিকায় অনুষ্ঠিত হয়। চূড়ান্ত খেলায় ভারত, পাকিস্তানকে পরাজিত করার মাধ্যমে শিরোপা লাভ করে। এতে আইসিসি'র দুইটি সহযোগী দেশ ৫০-ওভারের প্রতিযোগিতা হিসেবে ২০০৭ সালের আইসিসি বিশ্ব ক্রিকেট লীগ প্রথম বিভাগে অংশ নিয়ে যোগ দেয়। ডিসেম্বর, ২০০৭ সালে সিদ্ধান্ত নেয়া হয় যে, অধিকতর ভালো দল নির্ধারণে ২০-ওভারের বাছাইপর্ব প্রতিযোগিতা আয়োজন করা হবে। ছয় দলের অংশগ্রহণে শীর্ষস্থানীয় দুই দল ২০০৯ সালের বিশ্ব টুয়েন্টি২০ প্রতিযোগিতায় অংশ নিবে ও প্রত্যেকেই প্রাইজমানি বাবদ $২৫০,০০০ মার্কিন ডলার লাভ করবে।
ইংল্যান্ডে অনুষ্ঠিত দ্বিতীয় প্রতিযোগিতায় পাকিস্তান শিরোপা জয় করে। ২১ জুন, ২০০৯ তারিখে দলটি শ্রীলঙ্কাকে পরাভূত করে। ২০১০ সালের প্রতিযোগিতা ওয়েস্ট ইন্ডিজে অনুষ্ঠিত হয়। মে, ২০১০ সালের ঐ প্রতিযোগিতায় ইংল্যান্ড অস্ট্রেলিয়াকে ৭ উইকেটের ব্যবধানে হারায়। ২০১২ সালে শ্রীলঙ্কাকে হারিয়ে ওয়েস্ট ইন্ডিজ শিরোপা জয় করে। প্রথমবারের মতো স্বাগতিক দল চূড়ান্ত খেলায় অবতীর্ণ হয়। শিরোপালাভের লড়াইয়ে আয়ারল্যান্ড ও আফগানিস্তানসহ ১২-দল অংশ নেয়। এছাড়াও, প্রথমবারের মতো এ প্রতিযোগিতাটি এশিয়ার মাটিতে অনুষ্ঠিত হয়। একমাত্র দল হিসেবে পাকিস্তান প্রথম চার প্রতিযোগিতার শেষ চারে পৌঁছে। ২০১৪ সালে দলের সংখ্যা বৃদ্ধি করে ১৬-দলে রূপান্তর করা হয়। তন্মধ্যে, তিন দলের অভিষেক ঘটে। শ্রীলঙ্কা পূর্বে আরও দুইবার চূড়ান্ত খেলায় অংশ নিয়েছিল। এবার তারা শিরোপা জয় করে। পাঁচটি প্রতিযোগিতায় ভিন্ন ভিন্ন চারটি দল চ্যাম্পিয়ন হয়।
২০১৪ সালের প্রতিযোগিতা বাংলাদেশে অনুষ্ঠিত হয়। এতে ১৬টি দল অংশ নেয়। আইসিসি'র দশটি পূর্ণাঙ্গ সদস্যসহ ২০১৩ সালের বাছাইপর্বের অংশগ্রহণকারী শীর্ষ ছয়টি দল ছিল। ৮ অক্টোবর, ২০১২ তারিখে আইসিসি টি২০আই চ্যাম্পিয়নশীপ র‌্যাঙ্কিংয়ের শীর্ষ আট পূর্ণাঙ্গ সদস্যকে বাইরে রেখে সুপার টেন পর্বের আয়োজন করা হয়। বাদ-বাকী আটটি দলকে নিয়ে গ্রুপ পর্বের আয়োজন করা হয়। শীর্ষ দুই দল সুপার টেন পর্বে খেলার সুযোগ পায়। নেপাল, হংকং ও সংযুক্ত আরব আমিরাত - এ তিনটি দলের প্রতিযোগিতায় অভিষেক ঘটে। চূড়ান্ত খেলায় শ্রীলঙ্কা শিরোপা জয় করে। দলটি ভারতকে ১৩ বল বাকী রেখে ৬ উইকেটের ব্যবধানে পরাজিত করে। দক্ষিণ আফ্রিকার ইমরান তাহির ও ভারতের বিরাট কোহলি যথাক্রমে সর্বোচ্চ উইকেট ও রান সংগ্রাহক হন।
ইন্তিখাব আলম

ইন্তিখাব আলম খান (উর্দু:; জন্ম: ২৮ ডিসেম্বর, ১৯৪১) ব্রিটিশ ভারতের পাঞ্জাব প্রদেশের হোশিয়ারপুর এলাকায় জন্মগ্রহণকারী সাবেক পাকিস্তানি ক্রিকেটার। পাকিস্তান ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন তিনি। এছাড়াও পাকিস্তান ক্রিকেট দলকে নেতৃত্ব দিয়েছেন ইন্তিখাব আলম। কাউন্টি ক্রিকেটে সারে ক্লাবের প্রতিনিধিত্ব করেন তিনি।
সমগ্র খেলোয়াড়ী জীবনে ৪৭ টেস্ট ও ৪টি একদিনের আন্তর্জাতিকে অংশ নেন। এছাড়াও ১৯৬৯ থেকে ১৯৭৫ মেয়াদে পাকিস্তান দলকে ১৭ টেস্টে অধিনায়কত্ব করেন। ১৯৫৯-৬০ মৌসুমে সফরকারী অস্ট্রেলিয়ার বিপক্ষে অনুষ্ঠিত টেস্টে স্মরণীয় সাফল্য পান। ৫ ডিসেম্বর, ১৯৫৯ তারিখে করাচির জাতীয় স্টেডিয়ামে অনুষ্ঠিত টেস্টে কলিন ম্যাকডোনাল্ডকে বোল্ড করে আন্তর্জাতিক ক্রিকেটে প্রথম বলেই উইকেটলাভকারী বোলারদের একজন হন তিনি।
পাকিস্তানের প্রথম একদিনের আন্তর্জাতিকে দলের অধিনায়কত্ব করার গৌরব অর্জন করেন। ৩ খেলায় অধিনায়কত্ব করে দুইটিতে জয় ও একটিতে পরাজয়বরণ করে তার দল।
১৯৯২ সালের ক্রিকেট বিশ্বকাপের শিরোপা বিজয়ী পাকিস্তান দলের কোচের দায়িত্বে ছিলেন। ২০০৪ সালে ভারতের ঘরোয়া ক্রিকেট প্রতিযোগিতা রঞ্জি ট্রফিতে প্রথম বিদেশী কোচ হিসেবে পাঞ্জাব দলকে পরিচালনা করেন তিনি। ২৫ অক্টোবর, ২০০৮ তারিখে পিসিবি কর্তৃক তাকে জাতীয় দলের কোচের দায়িত্বভার অর্পণ করা হয়। এর আগের দিন জিওফ লসনকে এ দায়িত্ব থেকে বরখাস্ত করা হয়েছিল। ২০০৯ সালে দলের কোচ থাকা অবস্থায় পাকিস্তান দল শ্রীলঙ্কাকে হারিয়ে প্রথমবারের মতো টুয়েন্টি২০ বিশ্বকাপের শিরোপা জয় করে।
অভিদেয়ক অভিষেকম্‌

অভিদেয়ক অভিষেকম্‌ হল ভারতের অন্ধ্রপ্রদেশ রাজ্যের তিরুমালা শহরের বেঙ্কটেশ্বর মন্দিরের একটি উৎসব। এই উৎসবে মন্দিরের ‘উৎসব মূর্তি’ মালায়াপ্পা স্বামী ও তার দুই পত্নী শ্রীদেবী ও ভূদেবীর বিগ্রহ শোভাযাত্রা ও তিরুমাঞ্জনমে (পবিত্র স্নান) ঘটিত সম্ভাব্য অঙ্গহানির হাত থেকে রক্ষা করার জন্য বিশেষ ‘অভিষেকম্‌’ করানো হয়।
অভিদেয়ক অভিষেকম্‌ অনুষ্ঠানটি হিন্দু পঞ্জিকা অনুসারে জ্যৈষ্ঠ মাসে (গ্রেগরিয়ান পঞ্জিকা অনুসারে জুন/জুলাই মাস) আয়োজিত হয়। এই কারণে এই উৎসবেক ‘জৈষ্ঠাভিষেকম্‌’ উৎসবও বলা হয়।
তিন দিন ধরে এই উৎসব চলে। উৎসবের প্রত্যেক দিন দ্বিতীয় ঘণ্টাধ্বনির পর মালায়াপ্পা স্বামী ও তার পত্নীদের বিগ্রহ ‘কল্যাণোৎসব মন্টপমে’ (দিব্য বিবাহের কক্ষ) নিয়ে যাওয়া হয় এবং বৈদিক মন্ত্র উচ্চারণ করে ‘স্নাপন তিরুমাঞ্জনম’ (হরিদ্রাভিষেক) আয়োজিত হয়। স্নাপন তিরুমাঞ্জন্মে বিগ্রহগুলিকে হলুদ ও অন্যান্য মশলা মিশ্রিত পবিত্র ও মন্ত্রপূত জল দ্বারা স্নান করানো হয়। প্রতিদিন মালায়াপ্পা স্বামী ও তার পত্নীদের বিগ্রহ ভিন্ন ভিন্ন ‘কবচম্‌’ (বর্ম) দিয়ে সাজানো হয়:
সারা বছরই বিগ্রহগুলির গায়ে সোনার বর্ম পরানো থাকে।
এই উৎসব করে শুরু হয়েছিল, তার কোনো লিখিত নথি পাওয়া যায় না।
এই উৎসবটি একটি ‘অর্জিত সেবা’ (অর্থের বিনিময়ে সেবা)। তাই ভক্তেরা এই অভিষেকম্‌ দর্শনের জন্য অর্থ প্রদান করতে পারেন। টিকিট কিনে পাঁচ জন ব্যক্তি ‘কল্যাণোৎসব মন্টপে’ প্প্রবেশ করতে পারেন। প্রথম টিকিটধারীকে ‘বস্ত্রম্‌’ (একটি উত্তরীয় ও একটি ব্লাউজ), একটি লাড্ডু ও একটি বড়া উপহার দেওয়া হয়।
<br>
কক্সবাজার সরকারি পলিটেকনিক ইনস্টিটিউট

বিসিক শিল্প এলাকা, লিংকরোড, ঝিলংজা ইউনিয়ন, কক্সবাজার সদর।
এই প্রতিষ্ঠানটি কক্সবাজারে অবস্থিত এবং ২০০৪ সালে এর যাত্রা শুরু হয় প্রথম ব্যাচে এই প্রতিষ্ঠানে কম্পিউটার বিজ্ঞানে মোট ২৯ জন নিয়ে ক্লাশ শুরু হয় পরবর্তীতে এই প্রতিষ্ঠানে আরো ৩ টি বিভাগ যোগ করা হয়।
কক্সবাজার পলিটেকনিকের ৫ তলা ভবন রয়েছে। প্রধান ফটক দিয়ে প্রবেশ করার পর ডানে রয়েছে শহীদ মিনার। ক্যাম্পাসে একটি ছোট্ট খেলার মাঠ আছে যার চারপাশে রয়েছে নানান প্রজাতির ফুল গাছ। সেই ফুল গাছের পাশে আরেটি ৫ তলা ভবন রয়েছে। দুই বড় বড় ভবনে মাঝখানে ২টি দুই দুই তলা বিশিষ্ট ভবন রয়েছে।
এখানে প্রদত্ত প্রযুক্তিসমূহের মধ্যে রয়েছে:
সুন্চি বিংফা

সুন্চি বিংফা  ( আক্ষরিক অর্থ: প্রভু সুনের রণকৌশলাবলি; ইংরেজি: The Art of War দ্য আর্ট অফ ওয়ার ) একটি প্রাচীন চৈনিক সামরিক আলোচনা গ্রন্থ। এটি সম্ভবত লেখা হয়েছিল খৃস্টপূর্ব ৫ম শতাব্দীতে। এর রচয়িতা হিসেবে বিবেচনা করা হয় সুন সুকে এবং এতে ১৩টি অধ্যায় রয়েছে।
সাধারণভাবে বইটিকে রণকৌশলের উপর লেখা শ্রেষ্ঠ বই মনে করা হয় এবং এটি চৈনিক ও এশীয় ইতিহাস ও সংস্কৃতিতে ব্যাপক প্রভাব রেখেছে। ১৯১০ সালে বইটিকে প্রথম ইংরেজি ভাষায় সম্পূর্ণ অনুবাদ করেন লিওনেল জাইলস।
"দ্য আর্ট অফ ওয়ার" ১৩টি অধ্যায় (বা "piān" "ফিয়েন") এ বিভক্ত; সমষ্টিকে বলা হয় "চুয়ান" ("সম্পূর্ণ" বা "ঘটনাপঞ্জি")।
ভাটপাড়া নীলকুঠি

ভাটপাড়া নীলকুঠি বাংলাদেশের মেহেরপুরে অবস্থিত একটি নীলকুঠি। ব্রিটিশ শাসনামলে এদেশে নীল চাষ পরিচালনার জন্য ইংরেজরা বিভিন্ন স্থানে কুঠি গড়ে তোলে যা নীলকুঠি নামে পরিচিত।
কাজলা নদীর তীরে গড় ওঠা একই সরল রেখায় দক্ষিণে (আনুমানিক) ১২ কিলো মিটার দুরে অবস্থিত আমঝুপি নীলকুঠি । সমসাময়িক সময় নির্মিত ;সেখানকার এক প্রস্তর ফলকে লেখা আছেঃ
মেহেরপুর জেলার গাংনি উপজেলা শহর হতে প্রায় সাত কিলোমিটার উত্তরদিকে ভাটপাড়া মাধ্যমিক বিদ্যালয়ের দক্ষিণে কাজলা নদীর পূর্বতীরে এই নীলকুঠির অবস্থান। মেহেরপুর জেলা থেকে ১৭ কিলোমিটার দূরত্বে ভাটপাড়া নীলকুঠি অবস্থিত। নীলকুঠির সামনে আমবাগান ও দক্ষিণ পশ্চিম পাশে নীল কুঠির কর্মকর্তাদের প্রার্থনার জন্য একটি চার্চের ভগ্নাংশ আছে।
ওয়েস্ট ইন্ডিজ অনূর্ধ্ব-১৯ ক্রিকেট দল

ওয়েস্ট ইন্ডিজ অনূর্ধ্ব-১৯ ক্রিকেট দল হচ্ছে ১৯৭৪ সালে থেকে ওয়েস্ট ইন্ডিজের যুব ক্রিকেটে প্রতিনিধিত্বকারী অনূর্ধ্ব-১৯ জাতীয় ক্রিকেট দল। প্রতিযোগিতাটির মাধ্যমে ব্রায়ান লারা, শিবনারায়ণ চন্দরপল, রামনরেশ সারওয়ান এবং কোর্টনি ওয়ালশ এর মত খ্যাতিমান ক্রিকেটাররা এসেছেন যারা ভবিষ্যতে আন্তর্জাতিক পর্যায়ে প্রতিনিধিত্ব করেছেন। তারা এখনো পর্যন্ত ৩৫টি ম্যাচ খেলেছেন; যেটি রিভারসাইড গ্রাউন্ডে ২০০১ সালের আগস্টে ইংল্যান্ডের বিপক্ষে নিজেদের শেষ ম্যাচ ছিল। দলটির পরিসংখ্যান বলতে গেলে জয় পেয়েছেন ১২টিতে এবং পরাজিত হয়েছেন ৫টিতে।
২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য নির্বাচিত দল।
২০১৬ দক্ষিণ এশীয় গেমস

২০১৬ দক্ষিণ এশীয় গেম্‌স (অফিসিয়াল নাম ১২তম দক্ষিণ এশীয় গেম্‌স) হল দক্ষিণ এশিয়ার বহুমাত্রিক-ক্রীড়া প্রতিযোগিতা দক্ষিণ এশীয় গেম্‌সের ১২তম আসর যা ৫ ফেব্রুয়ারি থেকে ১৬ ফেব্রুয়ারি ২০১৬ তারিখে ভারতের গুয়াহাটি ও শিলংয়ে অনুষ্ঠিত হয়। এ আসরে অলিম্পিকের ২২টি খেলার জন্য নির্ধারিত ২২৬টি ইভেন্টে ৮টি দেশের ২,৬৭২ জন ক্রীড়াবিদ অংশ্রহণ করে। প্রতিযোগিতা উদ্বোধনী অনুষ্ঠান ৫ ফেব্রুয়ারি ২০১৬ গুয়াহাটিতে অনুষ্ঠিত হয় যাতে প্রধান অতিথি ছিলেন ভারতের প্রধানমন্ত্রী নরেন্দ্র মোদি। প্রতিযোগিতায় ভারত সর্বোচ্চ ১৮৮টি স্বর্ণ পদক সহ মোট ৩০৮টি পদক জয়লাভ করে।
প্রতিয়োগিতাটি ২০১২ সালে নেপালের কাঠমুন্ডুতে অনুষ্ঠিত হওয়ার কথা ছিল। কিন্তু ২০১৩ দিল্লী প্রতিয়োগিতার জন্য তা স্থগিত করা হয়। কিন্তু পুনরায় দিল্লী তা করতে অনিহা প্রকাশ করে। পরে ২০১৫ সালে ভারত পুনরায় আয়োজনের আগ্রহ প্রকাশ করে এবং ২০১৬ এর শুরুতে অনুষ্ঠানের সিদ্ধান্ত নেয় এবং খুব অল্প সময়ের মধ্যে কোন প্রস্তুতি ছাড়াই এ প্রতিযোগিতা অনুষ্ঠিত হয়।
এশীয় গেম্‌সের এবারের আসরে ২২টি খেলা নির্ধারিত ২২৬টি ইভেন্টে অনুষ্ঠিত হয়। এতে ৭৮৮টি পদক রয়েছে যার মধ্যে ২৩৯টি স্বর্ণ, ২৩৯টি রৌপ্য, ৩১০টি ব্রোঞ্জ পদক।
৮টি দেশ প্রতিযোগিতায় অংশগ্রহণ করে।
প্রতিযোগিতার সময়সূচি ৫ ফেব্রুয়ারি ২০১৬ তারিখে নির্ধারণ করা হয়।
শোভা দে

শোভা দে (শোভা রজধিয়ক্ষা) একজন ভারতীয় কলামিস্ট ও ঔপন্যাসিক। তিনি ১৯৪৮ সালের ৭ই জানুয়ারি  জন্মগ্রহণ করেন। শোভা দে  কেতাদুরস্ত সমাজের বিশিষ্ট মানুষের জীবনচিত্র ও যৌনতা নিয়ে কথাসাহিত্য লেখার জন্য বেশি পরিচিত। এজন্য তাকে "জ্যাকি কলিন্স অফ ইন্ডিয়া" বলা হয়ে থাকে।
শোভা দে মহারাষ্ট্রের সাতারার এক হিন্দু সরস্বত ব্রাহ্মণ পরিবারে জন্মগ্রহণ করেছিলেন এবং মুম্বাই-এর গিরগাঁও-তে বেড়ে উঠেছিলেন। তিনি জিনাত আমানের সাথে মডেল হিসেবে কর্মজীবন শুরু করেন।
মডেল হিসেবে নাম কামানোর পর, তিনি ১৯৭০ সালে সাংবাদিক হিসেবে কর্মজীবন শুরু করে। সেসময় তিনি স্টারডাস্ট, সোসাইটি ও সেলিব্রেটি নামে তিনটি ম্যাগাজিন প্রথম প্রকাশ এবং সম্পাদনা করেন। ম্যাগনা পাবলিশিং কো. লিমিটেড-এর স্টারডাস্ট ম্যাগাজিনটি ১৯৭১ সালে নারী হিরা কর্তৃক প্রথম প্রকাশিত হলেও জনপ্রিয় হয় শোভা দের সম্পাদনায়। আশির দশকে তিনি টাইমস অফ ইন্ডিয়ার সানডে ম্যাগাজিন সেকশন দেখাশোনা করতেন। তিনি মুম্বাইয়ের কেতাদুরস্ত সমাজের মানুষ ও সেলিব্রেটিদের সাথে ওঠাবসা করতেন। বর্তমানে তিনি একজন মুক্তপেশাজীবি লেখক  এবং বিভিন্ন পত্রিকার কলামিস্ট।
শোভা দে টাইমস অফ ইন্ডিয়া ও এশিয়ান এজ সহ মূলধারার চারটি পত্রিকায় সাপ্তাহিক কলাম লেখেন। তিনি ভারতের দ্বিতীয় দৈনিক সিরিয়াল স্বাভিমান(প্রথম সিরিয়ালের নাম শান্তি) সহ বিভিন্ন জনপ্রিয় সিরিয়ালের লেখিকা। 
শোভা দে মেলবোর্নের লেখক উৎসবসহ বিভিন্ন সাহিত্য উৎসবে অংশ নিয়েছেন। তিনি ব্যাঙ্গালুর সাহিত্য উৎসবে প্রথম বর্ষ থেকে নিয়মিত অংশ নিয়ে আসছেন। 
শিব সেনা তার বিভিন্ন লেখা ও মতামত প্রকাশের বিরুদ্ধে আন্দোলন করেছে।
মরিয়ম খাতুন বিপাশা

মরিয়ম খাতুন বিপাশা দক্ষিণ এশিয়া ক্রীড়া প্রতিযোগিতায় (এসএ গেমস-২০১০) বাংলাদেশের পক্ষে প্রথম স্বর্ণপদক বিজয়ী, দেশ সেরা, খ্যাতিমান কারাতে ও বক্সার।
১৯৯৩ সালের ৭ ডিসেম্বর চাঁপাইনবাবগঞ্জ শহরের শান্তিমোড় মহল্লায় জন্মগ্রহণ করেন। স্বনামধন্য কারাতে কোচ ও বিশিষ্ট ক্রীড়া সংগঠক বাবলু জামান হলেন তার পিতা। তার মাতার নাম মাহবুবা বেগম। তিন বোনের মধ্যে মরিয়ম খাতুন বিপাশা পিতা-মাতার বড় সন্তান। ২০০৯ সালে তিনি নবাবগঞ্জ সরকারি বালিকা উচ্চ বিদ্যালয় থেকে এস.এস.সি এবং ২০১২ সালে নবাবগঞ্জ সরকারি কলেজ থেকে কৃতিত্বের সাথে এইচ.এস.সি পাশ করেন।
ষষ্ঠ আন্তর্জাতিক অদোকায় কারাতে প্রতিযোগিতায় (২০০৯) চ্যাম্পিয়ন, ইন্দো-বাংলা গেমসে (২০০৮) স্বর্ণপদকসহ বিভিন্ন জাতীয় ও আন্তর্জাতিক প্রতিযোগিতায় ৪৫ টিরও বেশি স্বর্ণপদক পেয়ে মরিয়ম খাতুন বিপাশা কারাতে ও বক্সার হিসেবে জাতীয়-আন্তর্জাতিক পর্যায়ে সুনাম অর্জন করেন। ২০১০ সালে সাউথ এশিয়ান গেমসে (এসএ গেমস) কারাতে দলগত ‘কাতা’ ও ‘কুমিতে ২টি স্বর্ণপদক অর্জন করেন। এসএ গেমসে বাংলাদেশের পক্ষে প্রথম সোনা অর্জন করে তিনি সেই সময় ব্যাপক খ্যাতি লাভ করেন। সর্বশেষ ‘চতুর্থ বেগম ফজিলাতুন্নেছা মুজিব আন্তর্জাতিক মার্শাল আর্ট প্রতিযোগিতায় (২০১৫) স্বর্ণপদক অর্জন করেন। শ্রীলঙ্কা, মালয়েশিয়া, নেপাল, ভারতের নয়াদিল্লি, গুজরাত, কলকাতায় বিভিন্ন আন্তর্জাতিক প্রতিযোগিতায় অংশ নিয়েছেন তিনি।
ব্ল্যাক বেল্টধারী ‘মরিয়ম খাতুন বিপাশা’ ২০০৯ সালে জাতীয় কারাতে ফেডারেশনে নিয়োগ লাভ করেন। বর্তমানে তিনি বাংলাদেশ আনসার বাহিনীতে কর্মরত রয়েছেন। চাঁপাইনবাবগঞ্জ জেলা জুডো, কারাতে ও বক্সিং একাডেমির প্রতিষ্ঠাতা এবং কোচ বাবলু জামান অর্থাৎ তার পিতার কাছে থেকেই বিপাশা কারাতে, জুডো, বক্সিং প্রশিক্ষণ গ্রহণ করেন। ২০১০ সালে চাঁপাইনবাবগঞ্জ উত্তরায়ণ সাংস্কৃতিক পরিষদ থেকে দক্ষ কারাতে ও বক্সার হিসেবে মরিয়ম খাতুন বিপাশাকে সম্মাননা-পদক প্রদান করা হয়।
জাতীয় সড়ক ৩১এ (ভারত)

এই মহাসড়কটি পশ্চিমবঙ্গ ও সিকিমের মধ্যে দিয়ে গেছে। এর মোট দৈর্ঘ্য ৯১ কিলোমিটার। এটি সেভোকের কাছে ৩১ নং জাতীয় সড়ক থেকে শুরু হয়ে হয়ে সিকিমে প্রবেশ করে সিকিমের রাজধানী শহর গ্যাংটক পর্যন্ত গেছে।
এই মহাসড়ক দ্বারা সিকিম পশ্চিমবঙ্গ তথা সমস্ত ভারতবর্ষের সঙ্গে যুক্ত। সিকিমে রেলপথ নেই ফলে এই মহকসড়কটি যোগাযোগের একমাত্র মাধ্যম। সিকিমের সমস্ত ব্যবসা বাণিজ্য এই মহাসড়কের মাধ্যমে হয়।
আতাই নদী

আতাই নদী বাংলাদেশের দক্ষিণ-পশ্চিমাঞ্চলের যশোর ও খুলনা জেলার একটি নদী। বাংলাদেশ পানি উন্নয়ন বোর্ড বা "পাউবো" কর্তৃক আতাই নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩।
আতাই নদী যশোর জেলার অভয়নগর উপজেলার সিদ্দিপাশা ইউনিয়নে প্রবহমান নবগঙ্গা নদী থেকে উৎপত্তি লাভ করেছে। পরবর্তী পর্যায়ে নদীর জলধারা খুলনা জেলার রূপসা উপজেলার আইজগান্তি ইউনিয়ন পর্যন্ত প্রবাহিত হয়ে ভৈরব নদে পতিত হয়েছে।
ফিলিপ ডিফ্রিটাস

ফিলিপ অ্যান্থনি জেসন ড্যাফি ডিফ্রিটাস (; জন্ম: ১৮ ফেব্রুয়ারি, ১৯৬৬) ডোমিনিকার স্কটস হেড এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে লিচেস্টারশায়ার, ল্যাঙ্কাশায়ার ও ডার্বিশায়ারের প্রতিনিধিত্ব করেছেন ফিলিপ ডিফ্রিটাস। ক্রিকেট লেখক কলিন বেটম্যানের মতে, ডিফ্রিটাস তার মানসিক স্থিরতার তুঙ্গে পৌঁছলে বিধ্বংসী হিটার, আক্রমণাত্মক পেস বোলিং ও দর্শনীয় ফিল্ডারের ভূমিকায় আবির্ভূত হতেন।
লন্ডনের উইলেসডেন হাই স্কুলে অধ্যয়ন করেন। সেখানেই ফুটবল ও ক্রিকেটে অংশ নিতেন। লুটন টাউন ফুটবল ক্লাবের অনুশীলনীতে তাকে দেখা গেলেও পরবর্তীকালে মন পাল্টে ক্রিকেটের দিকে মনোনিবেশ ঘটান।
১৯৮৫ সালে লিচেস্টারশায়ারের পক্ষে প্রথম-শ্রেণীর ক্রিকেটে অভিষেক ঘটে তার। অক্সফোর্ড বিশ্ববিদ্যালয়ের বিপক্ষে অনুষ্ঠিত ঐ খেলায় তার বোলিং বিশ্লেষণ ছিল ৩.৪-২-৩-৩। এরফলে ছাত্রদের নিয়ে গড়া দলটি মাত্র ২৪ রানে অল-আউট হয়েছিল। পরের বছর চমৎকার মৌসুম কাটান। খেলোয়াড়ী জীবনের সর্বোচ্চ ৯৪ উইকেট দখলসহ নয় নম্বরে ব্যাটিংয়ে নেমে কেন্টের বিপক্ষে অভিষেক সেঞ্চুরি করেন।
কাউন্টি ক্রিকেটে চমকপ্রদ সাফল্যের প্রেক্ষিতে ১৯৮৬-৮৭ মৌসুমের অ্যাশেজ সিরিজের জন্য অন্তর্ভুক্ত হন। ১৯৯০-এর দশকের মধ্যভাগে ডমিনিক কর্কের আবির্ভাবের পূর্ব-পর্যন্ত নিয়মিতভাবে ইংল্যান্ড দলে খেলেন। কিন্তু বিদেশে সফলতার তুলনায় দেশেই অধিক সফলকাম হন। ১৯৯১ সালে ওয়েস্ট ইন্ডিজ ও ১৯৯৪ সালে নিউজিল্যান্ডের বিপক্ষে সফল দুই টেস্ট সিরিজে ভূমিকা রেখেছেন। টেস্টে নিজস্ব সর্বোচ্চ ৮৮ রান করেন অস্ট্রেলিয়ার বিপক্ষে। তন্মধ্যে, ক্রেগ ম্যাকডারমটের নতুন বলের প্রথম তিন ওভারে ৪২ রান তুলেছিলেন। তার এ ভূমিকায় অ্যাডিলেডে অস্ট্রেলিয়ার বিপক্ষে ইংল্যান্ড দলকে সহায়তা করেন। ঐ টেস্টে তিনি ম্যান অব দ্য ম্যাচের পুরস্কার পান।
১৯৯২ সালে উইজডেন কর্তৃক বর্ষসেরা ক্রিকেটার মনোনীত হন তিনি।
কোন্ডাপল্লীর খেলনা

কোন্ডাপল্লীর খেলনা হল কাঠের তৈরি একধরনের খেলনা যা কৃষ্ণা জেলার বানানো হয়, কোন্ডাপল্লী গ্রামটি বিজয়বাদা এর নিকটে ভারতীয় অঙ্গরাজ্য অন্ধ্র প্রদেশ এর অন্তর্গত। কোন্ডাপল্লীর যে স্থানে এই শিল্পের চর্চা চলে সেই "বম্মালা কলোনী" নামটিকে বাংলায় খেলনার কলোনী বলা যায় ,। এটিকে অন্ধ্রপ্রদেশ এর ভৌগোলিক স্বীকৃতি সুচক মর্যাদায়  'জিওগ্রাফিক্যাল ইন্ডিকেশন্‌স অফ গুডস্‌ (রেজিস্ট্রেশন এন্ড প্রটেকশন) অ্যাাক্ট', ১৯৯৯ এর অনুসারে  ঘোষণা করা হয়। খেলনাগুলি মুলত ঘরে ঘরে কয়েক প্রকারের তৈরী হত, বিভিন্ন উৎসবের যেমন সংকৃতি এবং নবরাত্রির সময় যাকে 'বম্মালা কলুভু' ও বলা হয়। 
খেলনা তৈরির এই প্রাচীন প্রথা প্রায় চারশত বছর ধরে চলে আসছে।  যারা এ খেলনা প্রস্ততের কাজ করেন তাদের বলা হয় "'আর্য্যক্ষত্রিয়"' (অথবা 'নাকারশালু' বলে), যাদের নাম উল্ল্যেখ রয়েছে "ব্রাক্ষ্মণ্দ পুরাণ" এর মধ্যে। জনশ্রুতি আছে এরা রাজস্থান হতে ষোড়শ শতাব্দীতে  কোন্ডাপল্লীতে আসেন এবং তাদের মূল মুক্থারিষি বলে দাবী করেন, যিনি শিবের আশীর্বাদ প্রাপ্ত একজন সন্ন্যাসী ছিলেন
কোন্ডাপল্লীর খেলনা  তৈরি যা  "তেল্লা পনিকি"  নামে পরিচিত, নিকটবর্তী পাহাড়ে পাওয়া যায়। কাঠগুলি প্রথমে খোদাই করা হয় এবং ধারগুলি পালিশ করে মসৃণ করা হয়। এরপর এতে তৈল-রং , অথবা এবং ব্যবহার করে রঙিন করে তোলা হয় খেলনার প্রকারের উপর ভিত্তি করে।  কারিগররা মূলত পুতুল তৈরি করেন প্রাচীন বিশ্বাসের ভিত্তিতে, পশু, পাখি, গরুর গাড়ি, গ্রাম্য জনপদ ইত্যাদির, এবং  সবচেয়ে উল্ল্যেখযোগ্য "দশাবতার", ইত্যাদি।
এ শিল্পরীতি প্রাচীন কালের শাসকদের কাছ থেকে সহায়তা পেয়ে আসছিল যা এখন নেই বললেই চলে মুনাফার অভাবে, সময় সাধ্য হবার কারণে, পশ্চিমা সভ্যতার প্রভাবে এবং তরুণরা অনাগ্রহী হবার কারণে। এবং  "ল্যাঙ্কো ইনস্টিটিউট অফ জেনারেল হিউম্যানিটারিয়ান ট্রাষ্ট"  বর্তমানে এ শিল্পরীতি রক্ষার চেষ্টা চালাচ্ছে।
স্বাধীনতা

স্বাধীনতা () হলো একটি এমন বিশেষণ, যা একটি জাতি, দেশ বা রাষ্ট্রের ক্ষেত্রে একটি বিশেষ অবস্থান বোঝায়; যেখানে তাদের নিজস্ব শাসনব্যবস্থা ও আঞ্চলিক সার্বভৌমত্ব থাকবে। স্বাধীনতার বিপরীত হচ্ছে পরাধীনতা। তবে স্বাধীনতা কোনো অর্থেই যা খুশি তাই করা বোঝায় না। স্বাধীনতা সুদীর্ঘ বিপ্লব বা সহিংসতা যেভাবেই হোক, এর উদ্দেশ্য থাকে সার্বভৌমত্ব অর্জন করা। যদিও কিছু বিপ্লবের উদ্দেশ্য ও লক্ষ্য থাকে জাতীয় স্বাধীনতা অর্জন; তবে অধিকাংশই শুধুমাত্র ক্ষমতা লাভের উদ্দেশ্যে সংঘটিত হয়। 
যেমন: রাশিয়ার অক্টোবর বিপ্লব জাতীয় স্বাধীনতার উদ্দেশ্যে সংঘটিত হয়নি ( যদিও এতে রুশ সাম্রাজ্যে ক্ষমতার পালা বদল হয় এবং এর ফলস্বরূপ পোল্যান্ড, ফিনল্যান্ড, লিথুয়ানিয়া, লাতভিয়া, ইস্তোনিয়া স্বাধীনতা লাভ করে)। আমেরিকার স্বাধীনতা যুদ্ধ শুরু থেকেই জাতীয় স্বাধীনতার উদ্দেশ্যেই ছিল।
"স্বায়ত্তশাসনও" এক ধরনের স্বাধীনতা, যেখানে কেন্দ্রীয় কর্তৃপক্ষ অনেক কিছু নিয়ন্ত্রণ করে থাকে এবং নিজের কর্তৃত্বও বজায় রাখতে সক্ষম হয়।
ঐতিহাসিকভাবে স্বাধীনতা ঘোষণার প্রধান তিনটি সময়কাল আছে:
একটি দেশ বা রাজ্যের স্বাধীনতা লাভ করার অনেক উদ্দেশ্য থাকে। স্বাধীনতা লাভের উপায়গুলোর মধ্যে শান্তিপূর্ণ প্রতিবাদ (যেমন : ভারত স্বাধীনতা আন্দোলন) থেকে শুরু করে সহিংসতা পর্যন্ত হতে পারে (যেমন: বিভিন্ন দেশের গৃহযুদ্ধ)।
The dates of independence, as they have been ported into many articles from the "CIA World Factbook" are defined as follows:
২৭তম জাতীয় চলচ্চিত্র পুরস্কার (বাংলাদেশ)

২৭তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৭তম আয়োজন; যা ২০০২ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর ১৭টি শাখায় পুরস্কার প্রদান করা হয়।
২৮তম জাতীয় চলচ্চিত্র পুরস্কার (বাংলাদেশ)

২৮তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৮তম আয়োজন; যা ২০০৩ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর ১৩টি শাখায় পুরস্কার প্রদান করা হয়।
বিশ্বকর্মা

বিশ্বকর্মা (, ; আক্ষরিক অর্থে: "সর্বস্রষ্টা") হলেন একজন হিন্দু দেবতা। ঋগ্বেদ অনুযায়ী, তিনি পরম সত্যের প্রতিরূপ এবং সৃষ্টিশক্তির দেবতা। উক্ত গ্রন্থে তাকে সময়ের সূত্রপাতের প্রাক্‌-অবস্থা থেকে অস্তিত্বমান স্থপতি তথা ব্রহ্মাণ্ডের দিব্য স্রষ্টা বলে উল্লেখ করা হয়েছে।
রামায়ণে একাধিক স্থলে বিশ্বকর্মার উল্লেখ পাওয়া যায়। আদিকাণ্ডে উল্লিখিত হয়েছে, বিশ্বকর্মা দুটি ধনুক নির্মাণ করেছিলেন। তিনি তার মধ্যে একটি ত্রিপুরাসুর বধের জন্য শিবকে এবং অপরটি বিষ্ণুকে প্রদান করেন। বিষ্ণু তার ধনুকটি প্রদান করেন পরশুরামকে। রাম শিবের ধনুকটি ভঙ্গ করে সীতাকে বিবাহ করেন এবং অপর ধনুটিতে জ্যা আরোপ করে পরশুরামের দর্প চূর্ণ করেন।
বিশ্বকর্মার পুত্র বিশ্বরূপকে ইন্দ্র বধ করেছিলেন। রামায়ণ, কিষ্কিন্ধ্যাকাণ্ড।
রামায়ণে উল্লিখিত বিশ্বকর্মার স্থাপত্যকীর্তিগুলি হল: কুঞ্জর পর্বতের ঋষি অগস্ত্যের ভবন,রামায়ণ, কিষ্কিন্ধ্যাকাণ্ড। কৈলাস পর্বতে অবস্থিত কুবেরের অলকাপুরী, রামায়ণ কিষ্কিন্ধ্যাকাণ্ড। রাবণের লঙ্কা নগরী রামায়ণ, কিষ্কিন্ধ্যাকাণ্ড। এছাড়া বিশ্বকর্মা ব্রহ্মার জন্য নানা অলংকারে সজ্জিত পুষ্পক বিমান/রথ নির্মাণ করেছিলেন। এই বিমান/রথ ব্রহ্মা কুবেরকে দান করেন এবং লঙ্কেশ্বর দশানন রাবণ কুবেরের থেকে সেটি অধিকার করেন।
বিশ্বকর্মা বৈদিক দেবতা, ঋগবেদের ১০ম মণ্ডলে ৮১ এবং ৮২ সূক্তদ্বয়ে বিশ্বকর্মার উল্লেখ আছে। ঋগবেদ অনুসারে তিনি সর্বদর্শী এবং সর্বজ্ঞ। তার চক্ষু, মুখমণ্ডল, বাহু ও পদ সবদিকে পরিব্যাপ্ত। তিনি বাচস্পতি, মনোজব, বদান্য, কল্যাণকর্মা ও বিধাতা অভিধায় ভূষিত। তিনি ধাতা, বিশ্বদ্রষ্টা ও প্রজাপতি। 
বিশ্বকর্মা লঙ্কা নগরীর নির্মাতা। তিনি বিশ্বভুবন নির্মাণ করেন। বিষ্ণুর সুদর্শন চক্র, শিব এর ত্রিশূল, কুবের এর অস্ত্র, ইন্দ্রের বজ্র, কার্তিকেয়র শক্তি প্রভৃতি তিনি তৈরি করেছেন। শ্রীক্ষেত্রর প্রসিদ্ধ জগন্নাথ মূর্তিও তিনি নির্মাণ করেছেন।
ভাদ্রমাসের সংক্রান্তির দিন বিশ্বকর্মার পূজা করা হয়। সূতার-মিস্ত্রিদের মধ্যে এঁর পূজার প্রচলন সর্বাধিক। তবে বাংলাদেশে স্বর্ণকার,কর্মকার এবং দারুশিল্প, স্থাপত্যশিল্প, মৃৎশিল্প প্রভৃতি শিল্পকর্মে নিযুক্ত ব্যক্তিগণও নিজ নিজ কর্মে দক্ষতা অর্জনের জন্য বিশ্বকর্মার পূজা করে থাকেন।
প্রতি বছর ১৭ সেপ্টেম্বর তারিখে বিশ্বকর্মার পূজা হয়ে থাকে। প্রতিবছর একইদিনে এই পূজা হয়, এর কোনো পরিবর্তন হয় না বিশেষ। (১৮ সেপ্টেম্বর ২০২৩।)
বিশ্বকর্মা পূজা হয় ভাদ্র সংক্রান্তিতে অর্থাৎ ভাদ্র মাসের শেষ দিনে। আর এই দিনেই হয় রান্নাপুজো বা অরন্ধন যা কিনা মনসাপূজার সঙ্গে অঙ্গাঙ্গীভাবে জড়িত। ভাদ্রের আগে বাংলায় শ্রাবণ মাস চলে - এই মাস শিবের মাস, এই মাস মনসার মাস। পুরো শ্রাবণ মাস জুড়ে বর্ষা-প্লাবিত বাংলায় প্রাচীন কাল থেকেই সাপের প্রকোপ দেখা দেয় আর সেই সাপের দংশন থেকে রক্ষা পেতে সহায় হন দেবী মনসা। তাই বর্ষার শেষে ভাদ্র সংক্রান্তিতে তাঁরই উদ্দেশ্যে করা হয় মনসা পূজা। তাহলে দেখা গেল, ভাদ্র সংক্রান্তির এই একটি মাত্র দিনেই একইসঙ্গে অরন্ধন, মনসাপূজা এবং বিশ্বকর্মা পূজা অনুষ্ঠিত হয়ে থাকে।
বিশ্বকর্মার হাতে দাঁড়িপাল্লা থাকে। দাঁড়িপাল্লার দুটি পাল্লা জ্ঞান ও কর্মের প্রতীক হিসাবে ধরা হয়। উভয়ের সমতা বজায় রেখেছেন তিনি। এছাড়া তিনি হাতুরী ধারণ করেন, যা শিল্পের সাথে জড়িত। তিনি যে শিল্পের দেবতা এই হাতুরী তারই প্রতীক।
আফ্রা নদী

আফ্রা নদী বাংলাদেশের দক্ষিণ-পশ্চিমাঞ্চলের নড়াইল জেলা ও যশোর জেলায় অবস্থিত অন্যতম নদী। নদীটির দৈর্ঘ্য ৩০ কিলোমিটার, গড় প্রস্থ ৫০ মিটার। বাংলাদেশ পানি উন্নয়ন বোর্ড বা "পাউবো" কর্তৃক আফ্রা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫।
আফ্রা নদীটি নড়াইল জেলার সদর উপজেলার মাইজপাড়া ইউনিয়নে প্রবহমান চিত্রা নদী থেকে উৎপত্তি লাভ করে তুলারামপুর, মুলিয়া এবং শেখহাটি ইউনিয়ন দিয়ে যশোর জেলার কোতোয়ালি উপজেলার বাসুন্দিয়া ইউনিয়ন পর্যন্ত প্রবাহিত হয়ে ভৈরব নদে পতিত হয়েছে।
অর্পণগাছিয়া নদী

অর্পণগাছিয়া নদী বাংলাদেশের দক্ষিণ-পশ্চিমাঞ্চলের বরগুনা ও পটুয়াখালী জেলায় অবস্থিত অন্যতম নদী। নদীটির দৈর্ঘ্য ১২ কিলোমিটার।
অর্পণগাছিয়া নদীটি টিয়াখালী নদী থেকে উৎপত্তি লাভ করেছে। পরে এটি পায়রা নদীর বামতীরে পতিত হয়েছে। এটি পায়রা নদীর উপনদী।
কচা নদী

কচা নদী বাংলাদেশের দক্ষিণ-পশ্চিমাঞ্চলের পিরোজপুর জেলায় অবস্থিত একটি অন্যতম নদী। নদীটির দৈর্ঘ্য ১৫ কিলোমিটার, গড় প্রস্থ ৯৬৮ মিটার। বাংলাদেশ পানি উন্নয়ন বোর্ড বা "পাউবো" কর্তৃক কচা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮।
কচা নদীটি পিরোজপুর জেলার সদর উপজেলার শরিকতলা-ডুমুরিতলা ইউনিয়নে প্রবহমান কালীগঙ্গা নদী থেকে উৎপত্তি লাভ করেছে। অতঃপর নদীটি চিরাপাড়া, পারসাতুরিয়া, শিয়ালকাঠি, ভিটাবাড়িয়া, নাদমুল্লা ইউনিয়নের মধ্য দিয়ে প্রবাহিত হয়ে পিরোজপুর জেলার জিয়ানগর উপজেলার বলেশ্বর নদে পতিত হয়েছে।
কুমার নদ

কুমার নদ বাংলাদেশের দক্ষিণ-পশ্চিমাঞ্চলের চুয়াডাঙ্গা জেলা, কুষ্টিয়া জেলা, ঝিনাইদহ জেলা ও মাগুরা জেলায় অবস্থিত অন্যতম নদী। নদীটির দৈর্ঘ্য ১২৪ কিলোমিটার, গড় প্রস্থ ৭৫ মিটার। বাংলাদেশ পানি উন্নয়ন বোর্ড বা "পাউবো" কর্তৃক কুমার নদের প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১০।
কুমার নদটি চুয়াডাঙ্গা জেলার আলমডাঙ্গা উপজেলার ডাউকি ইউনিয়নে প্রবহমান মাথাভাঙ্গা নদী থেকে উৎপত্তি লাভ করেছে। অতঃপর মাগুরা সদর উপজেলার পৌরসভা পর্যন্ত প্রবাহিত হয়ে নবগঙ্গা নদীতে পতিত হয়েছে।
কুমার আপার নদী

কুমার আপার নদী বাংলাদেশের দক্ষিণ-পশ্চিমাঞ্চলের মাদারীপুর জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ১৪৮ মিটার। বাংলাদেশ পানি উন্নয়ন বোর্ড বা "পাউবো" কর্তৃক কুমার আপার নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১২।
কুমার আপার নদীটি মাদারীপুর সদর উপজেলার আড়িয়ল খাঁ নদ হতে উৎপত্তি লাভ করে একই জেলার রাজৈর উপজেলার হোসেনপুর ইউনিয়নে প্রবহমান মাদারীপুর বিল রুট নদীতে পতিত হয়েছে। নদীটি বারোমাসি প্রকৃতির। জানুয়ারি-ফেব্রুয়ারি মাসে পানিপ্রবাহ কম থাকে। এই নদীতে জোয়ারভাটা খেলে। সাধারণত বর্ষাকালে বন্যা হয়। নদীটির গভীরতা ৮ মিটার। নদী অববাহিকার আয়তন ১৬০ বর্গকিলোমিটার।
কুমার লোয়ার নদী

কুমার লোয়ার নদী বাংলাদেশের দক্ষিণ-পশ্চিমাঞ্চলের মাদারীপুর জেলার একটি নদী। নদীটির দৈর্ঘ্য ২৭ কিলোমিটার, গড় প্রস্থ ৬০ মিটার। বাংলাদেশ পানি উন্নয়ন বোর্ড বা "পাউবো" কর্তৃক কুমার লোয়ার নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৩।
কুমার লোয়ার নদীটি মাদারীপুর জেলার রাজৈর উপজেলার হোসেনপুর ইউনিয়নে প্রবহমান কুমার আপার নদী থেকে উৎপত্তি লাভ করে মাদারীপুর সদর উপজেলার আড়িয়ল খাঁ নদে পতিত হয়েছে। এটি বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে ঘোষিত। নদীটির উপরের অংশ অনেকটাই শুকিয়ে গেছে এবং ভাটির অংশে জোয়ার-ভাঁটার প্রভাব পরিলক্ষিত হয়।
কুমার নদী (ফরিদপুর-গোপালগঞ্জ)

কুমার নদী বাংলাদেশের দক্ষিণ-পশ্চিমাঞ্চলের ফরিদপুর ও গোপালগঞ্জ জেলার একটি নদ। নদটির দৈর্ঘ্য ৭৯ কিলোমিটার, গড় প্রস্থ ৪৪ মিটার। বাংলাদেশ পানি উন্নয়ন বোর্ড বা "পাউবো" কর্তৃক কুমার নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১১।
কুমার নদটি ফরিদপুর সদর উপজেলার পৌরসভার পাশ দিয়ে প্রবহমান পদ্মা নদী থেকে উৎপত্তি লাভ করেছে। অতঃপর নদটি গোপালগঞ্জ জেলার মুকসুদপুর উপজেলায় রাগদি ইউনিয়ন পর্যন্ত প্রবাহিত হয়ে মাদারীপুর বিলরুট নদীতে পতিত হয়েছে।
ব্যারেন দ্বীপ

ব্যারেন দ্বীপ বা "ব্যারেন দ্বীপপুঞ্জ" উল্লেখ করতে পারে:
আন্দামান দ্বীপপুঞ্জ
অস্ট্রেলিয়া
কানাডা
ফকল্যান্ড দ্বীপপুঞ্জ
" 'মাদাগাস্কার' "
যুক্তরাষ্ট্র
নিত্যা মেনন

নিত্যা মেনন একজন ভারতীয় অভিনেত্রী ও নেপথ্য সঙ্গীতশিল্পী। তিনি মালয়ালম, তামিল, তেলুগু, ও কন্নড় চলচ্চিত্রে অভিনয় করার জন্য সুপরিচিত। তিনি একটি জাতীয় চলচ্চিত্র পুরস্কার, চারটি ফিল্মফেয়ার পুরস্কার দক্ষিণ, দুটি দক্ষিণ ভারতীয় আন্তর্জাতিক চলচ্চিত্র পুরস্কার ও দুটি নন্দী পুরস্কার-সহ অসংখ্য পুরস্কার অর্জন করেছেন।
১৯৯৮ সালে ফরাসি-ভারতীয় যৌথ প্রযোজনার ইংরেজি ভাষার "দ্য মাঙ্কি হু ন্যু টু মাচ" চলচ্চিত্রে তাবু অভিনীত চরিত্রের ছোটবোন চরিত্রে শিশুশিল্পী হিসেবে অভিনয়ের মধ্য দিয়ে নিত্যার কর্মজীবন শুরু হয়। এরপর নিত্যা কন্নড় ভাষার "সেভেন ওক্লক" চলচ্চিত্রে প্রথম মুখ্য অভিনেত্রী হিসেবে অভিনয় করেন। "আকাশ গুপুরাম" (২০০৮) দিয়ে মালয়ালম, "আলা মোদালাইন্দি" (২০১১) দিয়ে তেলুগু ও "১৮০" (২০১১) দিয়ে তামিল ভাষার চলচ্চিত্রে তার অভিষেক হয়। প্রণয়ধর্মী "আলা মোদালাইন্দি" তার প্রথম আলোচিত সাফল্য, যার জন্য তিনি শ্রেষ্ঠ অভিনেত্রী বিভাগে নন্দী পুরস্কার অর্জন করেন। এরপর তার আরও সফলতা আসে তেলুগু ভাষার "গুন্ডে জারি গাল্লান্থায়িন্ডি" (২০১৩), যার জন্য শ্রেষ্ঠ অভিনেত্রী বিভাগে ফিল্মফেয়ার পুরস্কার - তেলুগু অর্জন করেন, "ইশ্‌ক" (২০১২), "মাল্লি মাল্লি ইডি রানি রজু" (২০১৫), যার জন্য শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার - তেলুগু ও তার দ্বিতীয় নন্দী পুরস্কার অর্জন করেন, "রুদ্রমাদেবী" (২০১৫), "জনতা গ্যারেজ" (২০১৬) ও "ভীমলা নায়ক" (২০২২) চলচ্চিত্রে অভিনয়ের মধ্য দিয়ে।
নিত্যা তামিল ভাষার প্রণয়ধর্মী চলচ্চিত্র "ও কাদল কানমণি" (২০১৫)-এ অভিনয় করে দক্ষিণ ভারতীয় অভিনেত্রী হিসেবে তার অবস্থান প্রতিষ্ঠিত করেন এবং শ্রেষ্ঠ অভিনেত্রী - তামিল বিভাগে সাইমা সমালোচক পুরস্কার অর্জন করেন। তার অভিনীত ব্যবসাসফল চলচ্চিত্রসমূহের মধ্যে রয়েছে মালয়ালম ভাষার "উস্তাদ হোটেল" (২০১২), "ব্যাঙ্গালোর ডেইজ" (২০১৪) ও "১০০ ডেইজ অব লাভ" (২০১৫), তামিল ভাষার "কাঞ্চনা ২" (২০১৫), "২৪" (২০১৬), "মেরসাল" (২০১৭), যার জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার - তামিল অর্জন করেন এবং "তিরুচিত্রম্বালম" (২০২২), যার জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। ২০১৯ সালে তিনি বিজ্ঞান কল্পকাহিনীমূলক নাট্যধর্মী "মিশন মঙ্গল"-এ অভিনয়ের মধ্য দিয়ে হিন্দি চলচ্চিত্রে আত্মপ্রকাশ করেন, যা তার অভিনীত সর্বোচ্চ আয়কারী চলচ্চিত্র।
নিত্যা ২০২২ সালে তেলুগু ইন্ডিয়ান আইডল-এ বিচারক হিসেবে দায়িত্ব পালন করেন। এছাড়া তিনি "ব্রিদ: ইনটু দ্য শ্যাডোজ" (২০২০-২০২২), "মডার্ন লাভ হায়দ্রাবাদ" (২০২২) ও "কুমারী শ্রীমতি" (২০২৩) ওয়েব ধারাবাহিকে অভিনয় করেন।
নিত্যা মেনন ভারতের কর্ণাটক রাজ্যের ব্যাঙ্গালোর শহরে একটি মালয়ালী পরিবারে জন্মগ্রহণ করেন এবং মনিপাল ইনস্টিটিউট অব কমিউনিকেশন থেকে সাংবাদিকতায় স্নাতক সম্পন্ন করেন।  তিনি এক সাক্ষাতকারে বলেন, তার কখনোই অভিনেত্রী হবার ইচ্ছা ছিল না। তিনি একজন আদর্শবাদী ও খ্যাতিমান সাংবাদিক হতে চেয়েছিলেন। পরবর্তীতে বুঝতে পারেন, তার কাছে সাংবাদিকতা যেমনটি হওয়ার কথা ছিল, পরিবেশ তেমনটি নয়। এরপর তিনি নিজের ভাবাদর্শকে তুলে ধরার জন্য চলচ্চিত্র নির্মাতা হওয়ার উদ্যোগ নেন, ও ফিল্ম এন্ড টেলিভিশন ইনস্টিটিউট অব ইন্ডিয়াতে চিত্রগ্রহণ কোর্সে ভর্তি হন। সেখানে ভর্তির সময় ভাবী চলচ্চিত্র নির্মাতা নন্দিনী রেড্ডির সাথে তার পরিচয় হয়, যিনি তাকে বুঝিয়ে চলচ্চিত্রে অভিনয়ের জন্য রাজী করান। তিনি তার প্রথম চলচ্চিত্র "আলা মোদালাইন্ডি" তে তাকে নায়িকা হিসেবে অভিনয়ের জন্য চুক্তি সাক্ষর করান।
নারকোণ্ডম দ্বীপ

নারকোনডাম দ্বীপ হল আন্দামান সাগরে অবস্থিত ছোটো আগ্নেয়দ্বীপ । এটি ভারতের আন্দামান দ্বীপপুঞ্জের অংশ। এখানে শেষ অগ্নুৎতপাত হয়েছিল ২০০৫ সালে । এর আয়তন ৬.৪ বর্গকিলোমিটার।
নারকোনডাম শব্দটি এসেছে তামিল শব্দ থেকে। তামিল ভাষায় এর অর্থ হল নরকের জায়গা।
এই দ্বীপটি আন্দামান সাগর এ পোর্ট ব্লেয়ার থেকে ১৪৪ কিলোমিটার দূরে অবস্থিত। ব্যারন দ্বীপ থেকে এর দূরত্ব ১৫০ কিমি এবং বিশাখাপত্তনাম থেকে এর দূরত্ব ৮০০ মাইল।
এই দ্বীপে একটি রেডার কেন্দ্র গড়ার কথা রয়েছে ভারতীয় উপকূল রক্ষা বাহিনীর।
উইকিপিডিয়ার প্রতীক

উইকিপিডিয়ার প্রতীক হচ্ছে কতিপয় জিগ্-স টুকরা দ্বারা নির্মিত একটি অসমাপ্ত পৃথিবী যার উপরের কয়েকটি খণ্ড নেই এবং প্রতিটি খণ্ড বিভিন্ন ভাষার একটি বর্ণ সংবলিত। এই বর্ণগুলো ঐ সকল ভাষায় উইকিপিডিয়া শব্দটি লিখতে ব্যবহৃত প্রথম বর্ণ। ইংরেজি উইকিপিডিয়ার ওয়েব পাতায় এই প্রতীকটির নিচে "Wikipedia" এবং "The Free Encyclopedia" কথাটি ওপেন সোর্স লিনাক্স লিবার্টিন ফন্টে লেখা থাকে।
বিভিন্ন বর্ণসংবলিত প্রতীকের প্রতিটি অংশ উইকিপিডিয়ার বহুভাষিকতা প্রকাশ করে। উইকিপিডিয়া শব্দটি লিখতে বিভিন্ন ভাষায় যে আদ্যক্ষরগুলো প্রয়োজন হয়, সেই অক্ষরগুলোই খণ্ডসমূহে লিখিত হয়েছে। যেমন লাতিন ভাষা “W”, যা “Wikipedia” শব্দের প্রথম বর্ণ। অন্যান্য বর্ণগুলো-
উপরের শূন্যস্থান এই প্রকল্পের অসম্পূর্ণতা প্রকাশ করে অর্থাৎ এখনও আরও প্রবন্ধ এবং ভাষা উইকিপিডিয়ায় যুক্ত করতে হবে।
কাজী খালেক

কাজী খালেক (১৯১৫ - ১২ সেপ্টেম্বর ১৯৭০) একজন বাংলাদেশী চলচ্চিত্র অভিনেতা ছিলেন। বেতার, টেলিভিশন, মঞ্চ নাটকের একজন শক্তিমান অভিনেতা এবং নির্দেশক ছিলেন তিনি। ঢাকার চলচ্চিত্র শিল্প গড়ে তোলার ক্ষেত্রে তার অসামান্য অবদান রয়েছে। ১৯৫৮ সালে ফতেহ লোহানী পরিচালিত "আসিয়া" চলচ্চিত্রে অভিনয়ের মাধ্যমে তিনি ঢাকাই চলচ্চিত্রে পদার্পণ করেন। এর আগে তিনি কলকাতার চলচ্চিত্রে স্বপন কুমার নাম নিয়ে কিছুকাল অভিনয় করেন। ঢাকায় তার মুক্তিপ্রাপ্ত প্রথম চলচ্চিত্র এজে কারদার পরিচালিত ""জাগো হুয়া সাভেরা""। অভিনয় জীবনে তিনি মোট ২৮ টি চলচ্চিত্রে অভিনয় করেন। তার অভিনীত উল্লেখযোগ্য চলচ্চিত্রের মধ্যে রয়েছে "তোমার আমার", "সূর্যস্নান", "সোনার কাজল", "ধারাপাত", "নদী ও নারী", "ভাওয়াল সন্ন্যাসী", "চাওয়া পাওয়া", "নয়নতারা", "নতুন দিগন্ত", "এতটুকু আশা", "বাল্যবন্ধু", "অবাঞ্চিত" ও "যে আগুনে পুড়ি"।
কাজী খালেক ১৯১৫ ঢাকা জেলার বিক্রমপুরে (বর্তমান মুন্সীগঞ্জ জেলায়) জন্মগ্রহণ করেন।
কাজী খালেক ১৯৭০ সালের ১২ সেপ্টেম্বর মৃত্যুবরণ করেন।
বিলাশবাড়ী ইউনিয়ন

বিলাশবাড়ী ইউনিয়ন বাংলাদেশের রাজশাহী বিভাগের নওগাঁ জেলার বদলগাছী উপজেলার অন্তর্গত একটি ইউনিয়ন।
বিলাশবাড়ী ইউনিয়নের পূর্ব দিকে জয়পুরহাট জেলার আক্কেলপুর উপজেলা, উত্তর দিকে কোলা ইউনিয়ন, পশ্চিমদেকে বালুভরা ও আধাইপুর ইউনিয়ন এবং দক্ষিণদিকে বালুভরা ইউনিয়ন ও নওগাঁ সদর উপজেলা অবস্থিত।
মোট আয়তন ৩৭.৯৫ বর্গ কি.মি.।
বিলাশবাড়ী ইউনিয়নের জনসংখ্যা ২৬৬৬৪ জন । এর মধ্যে পুরুষ ১৩১৩৫ জন এবং মহিলা- ১৩৫২৯ জন (প্রায়) (২০১১ সালের আদম শুমারি অনুযায়ী)
২৬ টি:
১. লক্ষীপুর, ২.মহেশপুর ৩.কাশিমালা ৪.ভগবানপুর ৫.চকনরসিংহ ৬.কটকবাড়ী ৭.তাজপুর ৮.দৌলতপুর ৯.নাজিরপুর ১০.এনায়েতপুর ১১.চকাবীর ১২.জোলাপাড়া ১৩.বারফালা ১৪.হাজীপুর ১৫.চকগোপী ১৬.কানুপুর ১৭.হলুদবিহার ১৮.বলরামপুর ১৯.বিলাশবাড়ি ২০.দুধকুড়ি ২১.শর্মাপুর ২২.সগুনাগোপালপুর ২৩.শ্রীরামপুর ২৪.চকসুদেব ২৫.দেউকুড়ী ২৬.চকরমনাথ।
২৬টি।
শিক্ষার হার : ৪৩.৪০% (২০০১ এর শিক্ষা জরীপ অনুযায়ী)
শিক্ষা প্রতিষ্ঠান
বর্তমান চেয়ারম্যান-
বাগডোগরা বিমানবন্দর

বাগডোগরা বিমানবন্দর হল ভারতের পশ্চিমবঙ্গ রাজ্যের শিলিগুড়ি থেকে ১৬ কিমি দূরে অবস্থিত একটি আন্তর্জাতিক বিমানবন্দর। এটি পশ্চিমবঙ্গের উত্তরবঙ্গ অঞ্চলের যাত্রী পরিবহন করে। বিমানবন্দরটি জলপাইগুরি শহর থেকে ৫০ কিমি ও দার্জিলিং শহর থেকে ৫৮ কিমি দূরে অবস্থিত। বিমানবন্দরটি থেকে কলকাতা, মুম্বাই, দিল্লি, বেঙ্গালুরু, চেন্নাই, গুয়াহাটি, প্রভৃতি শহরে বিমান যোগাযোগ রয়েছে। এছাড়া এই বিমানবন্দর থেকে ভুটান(পারো) ও ব্যাংককের সঙ্গে আন্তর্জাতিক রুটে বিমানযোগাযোগ রয়েছে। বিমানবন্দরটি থেকে সিকিম এর রাজধানী গ্যাংটক এ হেলিকপ্টার পরিসেবা প্রদান করা হয়। ২০১৪-২০১৫ সালে বিমানবন্দরটি ১ মিলিয়নের বেশি যাত্রী পরিবহন করেছে।
বিমানবন্দরটি আইএএফ নং ২০ উইং এবং মিকোয়াইন-গুরেভিচ মিগ -২১ (মিগ -২১) ফ্লাইটের যোদ্ধা বিমানের সংখ্যা ৮ স্কোয়াড্রন এবং হেলিকপ্টার ইউনিট এর ঘাঁটি। আলিপুরদুয়ার জেলার হাসিমারায় বায়ু সেনা ঘাঁটির পাশাপাশি; এটি উত্তরবঙ্গ, সিকিমসহ বৃহত্তর এলাকা জুড়ে যুদ্ধ বিমানের পরিচালনা করে থাকে এবং প্রয়োজন হলে ভুটানে পরিসেবা প্রদান করে। ভারতীয় সেনাবাহিনী XXXIII কর্প জন্য সুকণা কাছাকাছি অবস্থিত সব সামরিক বিমান ট্রাফিক বেস পূরণ করে।
বর্তমানে বিমানবন্দরটির সম্প্রসারণের জন্য পশ্চিমবঙ্গ সরকার ১৪ একর জমি বিমানবন্দর কর্তৃপক্ষের হাতে তুলে দিয়েছে। বিমানবন্দরটির সম্প্রসারণ সম্পূর্ণ হলে বিমানবন্দরটির যাত্রী পরিবহন ক্ষমতা বাড়বে।
এশিয়া কাপের শতরানের তালিকা

ক্রিকেটে একজন খেলোয়াড় একটি ইনিংসে ১০০ বা ততোধিক রান সংগ্রহ করলে তিনি সেঞ্চুরি করেছেন বলে পরিসংখ্যান আকারে তুলে ধরা হয়। আন্তর্জাতিক ক্রিকেট কাউন্সিলের নিয়ন্ত্রণাধীন এশিয়ান ক্রিকেট কাউন্সিল কর্তৃক একদিনের আন্তর্জাতিক (ওডিআই) প্রতিযোগিতা হিসেবে এশিয়া কাপ নিয়মিতভাবে অনুষ্ঠিত হয়ে আসছে।
১৯৮৪ সালে দ্বি-বার্ষিক প্রতিযোগিতা আকারে এ প্রতিযোগিতার উদ্ভব ঘটে। সর্বশেষ ২০১৪ সালে এ প্রতিযোগিতা অনুষ্ঠিত হয়েছে। এ পর্যন্ত ১২বার এ প্রতিযোগিতার আয়োজন করা হয়েছে। তন্মধ্যে, ১৯৯৩ সালের প্রতিযোগিতাটি পাকিস্তানে আয়োজনের কথা থাকলেও তা বাতিল করা হয়। সূচনালগ্ন থেকে জানুয়ারি, ২০১৬ পর্যন্ত বাংলাদেশ, ভারত, পাকিস্তান ও শ্রীলঙ্কা - এ ৪ দেশের ৩০জন খেলোয়াড় সর্বমোট ৪৭টি সেঞ্চুরি করেছেন। আফগানিস্তান, হংকং, সংযুক্ত আরব আমিরাতের ন্যায় সহযোগী দেশগুলোর কেউ সেঞ্চুরি করতে পারেননি। পাকিস্তান সেঞ্চুরির তালিকায় শীর্ষস্থানে অবস্থান করছে। দলটির ১০ খেলোয়াড় ১৬ সেঞ্চুরি পেয়েছেন। অন্যদিকে, বাংলাদেশ দল চার সেঞ্চুরি করে সর্বনিম্নে রয়েছে।
এশিয়া কাপের ইতিহাসে প্রতিযোগিতার প্রথম সেঞ্চুরি করার গৌরব অর্জন করেন পাকিস্তানের মঈন-উল-আতিক। ১৯৮৮ সালের তৃতীয় আসরে স্বাগতিক বাংলাদেশের বিপক্ষে তিনি ১০৫ রান তুলেছিলেন।
প্রকাশ নাথ পাবলিক উচ্চ বিদ্যালয়

প্রকাশ নাথ পাবলিক উচ্চ বিদ্যালয়, () বাংলাদেশের নেত্রকোণা জেলার খালিয়াজুড়ি উপজেলায় অবস্থিত একটি এসএসসি পর্যায়ের বেসরকারি বিদ্যালয়। এটি ১৯৭৮ সালে প্রতিষ্ঠিত হয়। উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ঢাকার অধিভূক্ত একটি শিক্ষাপ্রতিষ্ঠান।
প্রকাশ নাথ পাবলিক উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ১৯৭৮ সালে প্রতিষ্ঠা লাভ করে।
বিদ্যালয়টি নেত্রকোণা জেলার খালিয়াজুড়ি উপজেলা এলাকায় অবস্থিত। বিদ্যালয়টিতে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টিটি দুইটি ভবন নিয়ে গঠিত। বিদ্যালয়ের সামনে রয়েছে একটি প্রশস্ত খেলার মাঠ। বর্তমানে বিদ্যালয়টিতে মানবিক বিভাগ চালু আছে।
ফেনী সরকারি কম্পিউটার ইনস্টিটিউট

ফেনী কম্পিউটার ইনস্টিটিউট বাংলাদেশের একটি কারিগরী শিক্ষাপ্রতিষ্ঠান। এটি দেশের একমাত্র আইসিটি নির্ভর সরকারি পলিটেকনিক ইনস্টিটিউট। এই ইনস্টিটিউটটি ২০০৩ সালে প্রতিষ্ঠিত হয় এবং ২০০৬ সাল থেকে একাডেমিক কার্যক্রম শুরু হয়। 
এটি হলো বাংলাদেশ সরকারের একমাত্র আধুনিক পলিটেকনিক ইনস্টিটিউট, যা ২০০৩ সালে তৎকালীন প্রধানমন্ত্রী বেগম খালেদা জিয়া নির্মাণ করেন ।কিন্তু প্রতিষ্ঠানটি সম্পূর্ণ রাজনীতিমুক্ত। এই প্রতিষ্ঠানে ডাটা টেলিকমিউনিকেশন ও নেটওয়ার্কিং টেকনোলজি (ডি টি এন টি), কম্পিউটার সায়েন্স এন্ড টেকনোলজি (সি এস টি) এবং টেলিকমিউনিকেশন টেকনোলজি (টি সি টি) এই তিনটি বিষয়ে ৪বছর মেয়াদী ডিপ্লোমা কোর্স পরিচালতি হচ্ছে। 
ফেনী জেলার অভ্যন্তরে সদর উপজেলার ফেনী-ছাগলনাইয়া রোডের পাশেই নতুন রানীর হাট নামক স্থানে প্রতিষ্ঠানটি অবস্থিত। এ প্রতিষ্ঠানের পাশেই রয়েছে ফেনী জেলা কেন্দ্রীয় কারাগার। দেশের বিভিন্ন স্থান থেকে এখানে আসতে হলে প্রথমে ফেনীর মহিপালে আসতে হবে। তারপর সিএনজি অথবা ব্যাটারি চালিত যানে করে শহরের ট্র্যাঙ্করোডে আসতে হবে। তারপর সেখান থেকে সিএনজিতে করে সরাসরি অত্র প্রতিষ্ঠানে পৌঁছানো যাবে।
তৎকালিন সরকার ফেনী জেলাতে একটি কম্পিউটার ইনস্টিটিউট স্থাপন করার পরিকল্পনা করার পর ২০০৩ সালের অক্টোবার মাসের ৬ তারিখ সাবেক প্রধানমন্ত্রী বেগম খালেদা জিয়া এটি অধিশায়িত করেন ।
মূল ক্যাম্পাসে পাঁচতলা বিশিষ্ট একটি ভবন। যা শ্রেণীকক্ষ, লাইব্রেরী, আধুনিক যন্ত্রপাতি সমৃদ্ধ ওয়ার্কশপ রুম, এবং ল্যাবরেটরী, কম্পিউটার ল্যবরেটরী নিযে গঠিত। এখানে প্রতি বছর প্রায় ৩০০ শিক্ষার্থী ডিপ্লোমা ইঞ্জিনিয়ারিং কোর্সে ভর্তি হওয়ার সুযোগ পায়। সেই সাথে বিশ্বব্যাংক এর অর্থায়নে স্কিলস ফর ইমপ্লিমেন্ট ইনভেস্টমেন্ট প্রোগ্রাম (SEIP) এর অধীনে স্বল্পমেয়াদী বিভিন্ন কোর্স পরিচালিত হচ্ছে।
বঙ্গবন্ধু হল নামে একটি ৫ তলা ছাত্র হল রয়েছে এবং ফজিলাতুন্নেসা হল নামে একটি ৪ তলা ছাত্রী হল রয়েছে।